open-index/open-wikipedia-markdown huggingface dataset:
עברנו הכל

"**עברנו הכל**" הוא סינגל שהוקלט על ידי הזמר הישראלי עומר אדם. את השיר הוציאה ב-15 בספטמבר 2024 לאור חברת התקליטים P.A.I, כסינגל שלא מתוך אלבום אולפן.

## רקע וכתיבה
"עברנו הכל" נכתב על ידי אביב פרץ, דרור מזרחי וגל אדם, שגם הלחין והפיק אותו לצד עומר ועיליי סידי בהתאמה. השיר מתאר מערכת יחסים מורכבת, שבה הדובר מתמודד עם תחושות של כאב, אהבה, ותסכול. מחד, הוא חווה קושי על חוסר נטילת האחריות מצד בת-זוגו למשבר ביחסים ביניהם, תוך שהיא מפגינה זלזול ומנפצת את החלום המשותף שלהם לזוגיות אידיאלית. מאידך, הדובר אינו יכול להתעלם ממשיכתו אליה, ומתקשה להתמודד מולה. הוא מפציר בה שלא תשבור את נפשו, ומוכן לנסות ולשקם את העוולות, בתנאי שהיא תיתן לו את לבה.

בבית השני שוב מופגנות תחושות נוספות של געגוע וכאב. הוא נזכר כיצד הדברים היו מתנהלים בניהם בעבר, ואת תהליך ההתדרדרות באהבתם. בנוסף, הדובר מביע חרטה על כמה דברים שאמר, והרעו את המצב הקיים עוד יותר. בסיום, הוא חוזר על הרצון שלו להיות איתה לנצח, חולם על עתיד משותף. בד בבד מושרת תחושה כללית המעיבה על האפשרות להחזיר את המצב לקדמותו.

### עטיפה
העיצוב של העטיפה הוא בשחור-לבן. הוא כולל קלידים של פסנתר ימאהה שנמצאים בחלק התחתון של התמונה, כשמעליו תלויה תמונה במסגרת. בתמונה הממוסגרת רואים שני אנשים יושבים מול שולחן. הגבר, שמעשן סיגריה, הוא אדם, ואילו האישה שיושבת לצידו עם משקפיים היא בת-זוגו, יעל שלביה. תמונה זו זהה לסרטון האודיו של "רק שלך", מתוך המיני-אלבום של אדם "חמישה לילות".

## הצלחה מסחרית
"עברנו הכל" זכה להצלחה ביוטיוב וברשתות הסטרימינג השונות, כמו ספוטיפיי ואפל מיוזיק. הוא הגיע בשיאו למקום השביעי ב"היטליסט", המבוסס על הנתונים לעיל. נכון לדצמבר 2025 יש לשיר למעלה מ-15 מיליון צפיות ביוטיוב

## מיקומי שיא

### מצעדי סוף שנה

## הערות שוליים

קטגוריה:שירי עומר אדם
קטגוריה:שירים בעברית
קטגוריה:שירים שהולחנו על ידי עומר אדם
יוג'ין רייבולד

**יוג'ין רייבולד** (באנגלית: **Eugene Reybold**; 13 בפברואר 1884 – 21 בנובמבר 1961) היה קצין בצבא ארצות הברית בדרגת לוטננט גנרל ששימש המהנדס הראשי של חיל ההנדסה.

רייבולד נולד בדלאוור וסיים את לימודיו בדלאוור קולג' (כיום אוניברסיטת דלאוור) ב-1903. הוא התגייס לצבא ארצות הברית ב-1908, לחם במלחמת העולם הראשונה וב-1926 עבר לחיל ההנדסה של צבא ארצות הברית ושימש כמהנדס המחוזות בבאפלו, וילמינגטון ובממפיס. לתפקיד המהנדס הראשי של החיל מונה זמן קצר טרם המתקפה על פרל הארבור. רייבולד ניהל את מגוון הפעילויות של החיל לאורך מלחמת העולם השנייה והפך לקצין הראשון אי פעם שהגיע לדרגת לוטננט גנרל בזמן ששירת כמהנדס הראשי של חיל ההנדסה.

רייבולד פרש משירותו הצבאי ב-31 בינואר 1946 והלך לעולמו 15 שנים אחר כך, בגיל 77. הוא עוטר פעמיים במדליית השירות המצוין.

## קישורים חיצוניים

## הערות שוליים

קטגוריה:אמריקאים ילידי דלאוור
קטגוריה:בוגרי אוניברסיטת דלאוור
קטגוריה:גנרלים בצבא ארצות הברית
קטגוריה:גנרלים אמריקאים במלחמת העולם השנייה
קטגוריה:מעוטרי מדליית השירות המצוין (צבא ארצות הברית)
קטגוריה:אמריקאים שנולדו ב-1884
קטגוריה:אמריקאים שנפטרו ב-1961
חסנאת ח'אן

**חסנאת אחמד ח'אן** (באנגלית: **Hasnat Ahmed Khan**; נולד ב-1 באפריל 1958) הוא מנתח לב וריאות בריטי-פקיסטני. הוא ידוע ברבים בזכות מערכת היחסים הרומנטית שלו עם דיאנה, הנסיכה מוויילס, מ-1995 עד 1997.

## ביוגרפיה
ח'אן נולד ב-1 באפריל 1958 בג'הלום, עיר במחוז פנג'אב בפקיסטן.  הוא הבכור מבין ארבעה ילדים. אביו, רשיד ח'אן, בוגר בית הספר לכלכלה של לונדון, ניהל מפעל זכוכית. חסנאת ח'אן הוא בן דוד רחוק של עימראן ח'אן, ראש ממשלת פקיסטן לשעבר.

## קריירה
עד 1991 עבד ח'אן בסידני, אוסטרליה ולאחר מכן החל לעבוד בלונדון . הוא עבד בבית החולים המלכותי ברומפטון בלונדון בין השנים 1995 ל-1996, ואז החל לעבוד בבית החולים "לונדון צ'סט". בשנת 2000 עבד בבית החולים סנט ברתלמי, ולאחר מכן שירת בבית החולים הארפילד. בנובמבר 2007, הוא התפטר והחל את עבודתו כמנהל בית חולים לבבי במלזיה. החל מאוגוסט 2013, ח'אן עובד כמנתח לב-חזה ויועץ בבית החולים האוניברסיטאי בסילדון. 

## חיים אישיים
### מערכת יחסים עם הנסיכה מוויילס
לח'אן הייתה מערכת יחסים של שנתיים עם דיאנה, הנסיכה מוויילס, שאומרים שתיארה אותו כ"מר נפלא".  במאי 1996, דיאנה ביקרה את משפחת ח'אן בלאהור.  המשרת של דיאנה פול בורל אמר בעדות בחקירתו ב-2008 שדיאנה תיארה את ח'אן כחבר הנפש שלה. דיאנה סיימה את הקשר עם ח'אן ביולי 1997.

על פי הדיווחים, חבריה של דיאנה תיארו את חסנאת כ"אהבת חייה" ודיברו על מצוקתה כשסיימה את מערכת היחסים ביניהם. עם זאת, אומרים שהוא מסויג מלדבר על כמה הוא אולי היה חשוב לה או אפילו כמה היא הייתה חשובה לו. ח'אן השתתף בטקס ההלוויה של דיאנה במנזר וסטמינסטר בספטמבר 1997.

ח'אן אמר למשטרה ב-2004 שהוא מטיל ספק שהיא הייתה בהריון כשמתה, כי היא תמיד נטלה גלולות למניעת הריון.  במרץ 2008, הוא אמר בהצהרה בכתב לחקירה של הלורד השופט סקוט בייקר על מותה של דיאנה כי מערכת היחסים ביניהם החלה בסוף קיץ 1995, והם דיברו על נישואים. ח'אן הצהיר גם שהוא מאמין שתאונת הדרכים שגרמה למותה של דיאנה הייתה תאונה טרגית.

### לאחר מותה של דיאנה
ח'אן התחתן בפקיסטן עם הדייה שר עלי בת ה-28, צאצאית משפחת המלוכה האפגנית, במאי 2006. ביולי 2008, ח'אן ועלי הגישו בקשה לגירושין במועצת הבוררות המקומית של אסלאמאבאד. מאוחר יותר הוא החל מערכת יחסים עם ד"ר אלכסנדרה פנגולאס, מנתחת לב עמיתה בבית החולים.  לאחר מכן התחתן עם סומי סוהיל,   המכונה "סומי ח'אן". 

## בתקשורת
מערכת היחסים בין ח'אן לדיאנה, הנסיכה מוויילס, מתוארת בסרט "דיאנה" (2013), בבימויו של אוליבר הירשביגל. הסרט מבוסס על ספרה של קייט סנל "דיאנה: אהבתה האחרונה" משנת 2001. את ח'אן מגלם נובין אנדרוז, ואילו את דיאנה מגלמת נעמי ווטס.

## הערות שוליים

קטגוריה:דיאנה, הנסיכה מוויילס
קטגוריה:כירורגים בריטים
קטגוריה:פקיסטנים
קטגוריה:קרדיולוגים
קטגוריה:בריטים שנולדו ב-1958
בובי קלארק (כדורגלן)

**בובי למונט קלארק** (באנגלית: **Bobby Lamont Clark**; נולד ב-7 בפברואר 2005 באפסום שבאנגליה) הוא כדורגלן אנגלי המשחק בעמדת הקשר בקבוצת רד בול זלצבורג מהבונדסליגה האוסטרית.

## קריירת מועדונים
קלארק שיחק במחלקת הנוער של ברמינגהאם סיטי כאשר אביו, כדורגלן העבר לי קלארק , אימן את הקבוצה הבוגרת של המועדון. בהמשך הצטרף למחלקת הנוער של ניוקאסל יונייטד, ובאוגוסט 2021 עבר למחלקת הנוער של ליברפול. בחודש פברואר 2022 חתם על חוזה מקצועני ראשון לחמש שנים במועדון.

ב-27 באוגוסט 2022 ערך קלארק את הופעת הבכורה שלו בקבוצה הבוגרת של ליברפול, בניצחון 0–9 על בורנמות' במסגרת המחזור הרביעי בפרמייר ליג לעונת 2022/2023. ב-25 בפברואר 2024 שיחק בניצחון 0–1 על צ'לסי במסגרת גמר גביע הפוטבול ליג לעונת . ב-14 במרץ הבקיע את שערו היחיד במועדון, בניצחון 1–6 על ספרטה פראג במסגרת שלב שמינית הגמר של הליגה האירופית לעונת 2023/2024, ושבר את שיאו של טרנט אלכסנדר-ארנולד משנת 2017 ככובש הצעיר ביותר עבור ליברפול במפעלים האירופיים. בסך הכל ערך שש הופעות ליגה במדי המועדון.

ב-22 באוגוסט 2024 חתם קלארק על חוזה לחמש שנים ברד בול זלצבורג מהבונדסליגה האוסטרית. ב-18 בספטמבר ערך את הופעת הבכורה שלו במועדון, בהפסד 0–3 לספרטה פראג במסגרת המחזור הראשון בשלב הבתים של ליגת האלופות לעונת 2024/2025. ב-22 בספטמבר ערך את הופעת הבכורה שלו בליגה, בתיקו 0-0 נגד טירול במסגרת המחזור השביעי לעונת .

## תארים
;ליברפול
* גביע הפוטבול ליג (1): 2023/2024

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני ליברפול
קטגוריה:כדורגלני רד בול זלצבורג
קטגוריה:אנגלים שנולדו ב-2005
Rosie

***Rosie*** (בעברית: "**רוזי**") הוא אלבום הבכורה של הזמרת הדרום קוריאנית רוזה. הוא יצא לאור ב-6 בדצמבר 2024 תחת הוצאת חברת אטלנטיק רקורדס.

## רקע וקידום
לאחר סיום סיבוב ההופעות העולמי של בלאקפינק, בשם *[[Born Pink]]*, רוזה החלה לעבוד באולפן בלוס אנג'לס על מוזיקה חדשה במשך שנה. במהלך שנת 2024, מלבד העבודה על האלבום וסיבוב ההופעות של הלהקה, רוזה שיתפה פעולה עם מותג התכשיטים טיפאני ושות' ויצרה קולקציה, השתתפה בסיבוב ההופעות של טיילור סוויפט, וביצעה שיתופי פעולה נוספים כמו עם המותג Puma.

בספטמבר 2024, פורסם שרוזה חתמה על חוזה הקלטות גלובלי עם חברת התקליטים אטלנטיק רקורדס. באוקטובר 2024, רוזה, הכריזה על האלבום, שאמור לצאת לקראת סוף השנה. רוזה פרסמה באינסטגרם את ההודעה על יציאת האלבום בצירוף תמונת העטיפה, המציגה את פניה עם שיער בלונדיני מתפזר כשהיא שוכבת. שם האלבום, "Rosie," הוא כינוי אישי שרוזה מאפשרת לחבריה ומשפחתה לקרוא לה. האלבום עתיד לצאת לאור ב-6 בדצמבר על ידי חברת התקליטים אטלנטיק רקורדס.

רוזה משתפת שהאלבום הוא פרי עבודה אינטנסיבית, שבו היא השקיעה את "הדם והדמעות" שלה, ושזהו "יומן קטן" שהיא מצפה שהמעריצים יאזינו לו.

ב-17 באוקטובר, רוזה הכריזה על הסינגל הראשון מתוך האלבום, "Apt.", והצהירה כי הוא יצא לאור ב-18 באוקטובר. העטיפה של הסינגל מציגה את ברונו מאחורי מערכת תופים ואת רוזה עם מעיל עור על רקע ורוד. הסינגל שהה שבועיים במקום הראשון במצעד בילבורד גלובל 200 והיה לשיר הראשון שעבר את רף 200 מיליון ההשמעות הגלובליות במשך שבועיים ברצף מאז התחילו המדדים ב-2020. באוסטרליה, "Apt." הגיע למקום הראשון במצעד הסינגלים של ARIA, ורוזה הפכה לזמרת הראשונה מז'אנר הקיי-פופ שהגיעה למקום זה. הסינגל שהה שבועיים במקום הראשון, מה שהופך אותו לשיר הסולו הקוריאני בעל משך הזמן הארוך ביותר בפסגה מאז "Gangnam Style" של סיי ב-2012. בבריטניה, השיר הגיע למקום השני במצעד הסינגלים הרשמי.

ב-22 בנובמבר רוזה הוציאה את הסינגל "Number One Girl", השני מתוך האלבום. השיר יצא יחד עם קליפ נלווה, שצולם בסגנון רך ומעומעם, ובו נראית רוזה משוטטת בעיר בלילה, תוך שהיא מבצעת את השיר. הקליפ מדגיש את האווירה הרגשית והנוסטלגית של הבלדה. ב-25 בנובמבר הוציאה את רשימת השירים של האלבום.

## הרכב
האלבום הוא באורך מלא והוא כולל 12 שירים. רוזה שותפה להפקה ולכתיבה של האלבום, שתואר כפרויקט "האישי והכן ביותר" שלה עד כה.

השיר הפותח של האלבום, "Number One Girl", הוא בלדה אישית ורגישה שמבטאת את הפגיעות והרגשות של רוזה. ברונו מארס שימש גם כמפיק משותף בשיר. מילות השיר מתארות תחושת בדידות וכמיהה לאהבה ולהכרה, תוך הדגשת המוכנות להקריב הכל כדי להיות "הנערה מספר אחת" בעיני אדם אהוב. בריאיון לפייפר, רוזה סיפרה כיצד תגובות שנאה שקראה באינטרנט השפיעו עליה ונתנו השראה לשיר, אותו תיארה כשיר הכי גלוי באלבום וכ"פגיע בצורה מגעילה".

בריאיון לפודקאסט של אפל מיוזיק, רוזה חשפה שיר נוסף מהאלבום בשם "Toxic Till the End", שנכתב על בן זוג לשעבר שלה. היא הסבירה כי השיר עזר לה לעבור תהליך רגשי ולשחרר את הזיכרונות הקשים מאותה מערכת יחסים.

## הערכה ביקורתית
האלבום היה לאלבום הנשי השמיני המושמע ביותר בשנת 2024 ברשת הזרמת המדיה ספוטיפיי.

### רשימות סוף שנה

## רשימת רצועות

## מיקומי שיא
### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2024
קטגוריה:אלבומים באנגלית
קטגוריה:אלבומי חברת אטלנטיק רקורדס
קטגוריה:אלבומי קיי-פופ
סיבלקו

**סיבלקו** היא חברה בלגית הכורה ומפיקה, בין היתר, חול קוורץ. משרדיה הראשיים של החברה נמצאים באנטוורפן. החברה מחזיקה ב-174 אתרי ייצור ב-31 מדינות ברחבי העולם, עם 8,500 עובדים, מתוכם 300 בבלגיה. החברה נמצאת בבעלות מספר משפחות בלגיות .

## היסטוריה
ב-1845 התגלו מרבצים של חול קוורץ במהלך חפירת תעלת בוכולט-הרנטלס ליד לומל, דסל ומול. בשנת 1872 נוסדה חברת *Sablières et Carrières Réunies* (SCR) כדי להפיק את החול. ב-1896 החברה התמזגה לתוך *SCR-Sibelco*. המייסד שלה היה סטניסלס אמנס. באותה שנה רכשה החברה מנוע קיטור למיכון מחצבת החול בסטיבנסונן.

בסביבות 1910 פעלו גם חברות קטנות רבות. החול הועבר ליעדים באמצעות כלי שיט. SCR-Sibelco רכשה ידע טכנולוגי והייתה פעילה גם בזיהוי ופתיחת אתרים חדשים, שסייעו להוזיל את עלויות ההובלה. כיום, מפעילה סיבלקו יותר מ-100 מחצבות הממוקמות בכל רחבי העולם. בשנת 1955 נבנה מפעל חדש לייבוש וטחינת חול קוורץ. בשנת 1983 נבנה בלומל מתקן חדש.

החברה רכשה חלק בחברת הפקת החמר Watts Blake Bearne הפועלת בדבון שבאנגליה ב-1988, וב-1999 רכשה את כל הבעלות על החברה.

מאז 1996 החברה ההולנדית Ankerpoort NV, עם שמונה חברות הפקה באירופה, היא חברת בת מלאה של סיבלקו. סיבלקו מחזיקה גם את מחצבת סיגראנו בהירלן.

מחקר רישום מקרקעין לשנת 2016 הראה ש-SCR-Sibelco היה בעל הקרקע הפרטי הגדול ביותר בפלנדריה, עם יותר מ-2,000 הקטרים של בעלות ראשית ישירות או דרך חברת הבת NMZ. 

## קישורים חיצוניים

* 
* אתר רשמי

## הערות שוליים

קטגוריה:חברות בלגיות
איוב בועדי

**איוב בועדי** (בצרפתית: **Ayyoub Bouaddi**; נולד ב-2 באוקטובר 2007 בסנליס שבצרפת) הוא כדורגלן צרפתי המשחק בעמדת הקשר בקבוצת ליל מליגת העל הצרפתית.

## קריירת מועדונים
בועדי נולד בצרפת למשפחה ממוצא מרוקאי. הוא גדל במחלקת הנוער של AFC קריי, ובאוגוסט 2021 הצטרף למחלקת הנוער של ליל. ב-21 באוגוסט 2023 חתם על חוזה מקצועני ראשון לשלוש שנים במועדון.

ב-5 באוקטובר 2023 ערך בוועדי את הופעת הבכורה שלו בקבוצה הראשונה של ליל, בתיקו 0-0 נגד קלאקסוויק במסגרת המחזור השני בשלב הבתים של הקונפרנס ליג לעונת 2023/2024, ובגיל 16 ושלושה ימים הפך לשחקן הצעיר ביותר בהיסטוריה שעורך הופעת בכורה במפעלים האירופיים, ולשחקן הצעיר ביותר בהיסטוריה שמשחק עבור ליל. ב-22 באוקטובר הפך לשחקן הצעיר ביותר בהיסטוריה של ליגת העל הצרפתית, כששיחק בניצחון 1-0 על ברסט במסגרת המחזור התשיעי לעונת 2023/2024. בסך הכל ערך תשע הופעות ליגה בעונה זו. ב-17 בספטמבר 2024 ערך את הופעת הבכורה שלו בליגת האלופות, בהפסד 2-0 לספורטינג ליסבון במסגרת המחזור הראשון בשלב הבתים לעונת 2024/2025.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני ליל
קטגוריה:צרפתים שנולדו ב-2007
לוחמים (סדרת טלוויזיה)

**לוחמים** היא מיני-סדרה תיעודית ישראלית בת 3 פרקים שיצר וביים גל רז. הסדרה עוקבת אחר שבעה לוחמים שלקחו חלק במלחמת חרבות ברזל וכעת נמצאים בשיקום לאחר פציעתם. הסדרה היא חלק מפרויקט השנה לטבח שבעה באוקטובר של קשת 12, והיא משודרת החל מ-29 בספטמבר 2024.

## תוכן
שבעה סיפורים על לוחמי על שחזרו מעזה ולא מוכנים להישבר ועושים הכול כדי לחזור לחיות את החיים.

## סקירת הסדרה

### פרקים

## משתתפים
* **דויד ריבייב** – מתעד מבצעי בשירות סדיר. נפצע ואיבד את רגלו.
* **יואב צבעוני** – לוחם מילואים ביחידת מגלן. בן 30 ובזוגיות עם ויקטוריה. נפצע קשה מפגיעת טיל שבעקבותיה שבר את ידו השמאלית ואת הלסת ואיבד את רגלו.
* **מעיין מולה** – מג"ד הנדסה קרבית במילואים. מתגורר כ-7 שנים בהודו יחד עם אשתו רחלי ושלושת ילדיהם. פציעתו הקשה גרמה לו לפגיעה עצבית שפגעה גם ביכולתו ללכת.

## קישורים חיצוניים

## הערות שוליים

קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2024
קטגוריה:קשת: תוכניות וסדרות
קטגוריה:מלחמת חרבות ברזל בתרבות
טוצ'י צ'וקוואני

**טוצ'י פיל צ'וקוואני** (בדנית: **Tochi Phil Chukwuani**; נולד ב-24 במרץ 2003 בהרלב שבדנמרק) הוא כדורגלן דני המשחק בעמדת הקשר בקבוצת שטורם גראץ מהבונדסליגה האוסטרית.

## קריירת מועדונים
צ'וקוואני נולד בדנמרק למשפחה ממוצא ניגרי. הוא שיחק במחלקות הנוער של B1973 הרלב, בולקלובן 1903 ונורשלן. בשנת 2019 החל לשחק בקבוצה הבוגרת של נורשלן במסגרת ליגת העל הדנית, ובסך הכל ערך 33 הופעות ליגה במדי המועדון, בהן הבקיע שלושה שערים.

ב-31 באוגוסט 2022 חתם צ'וקוואני על חוזה לשנתיים בלינגבי בולקלוב, העולה החדשה לליגת העל הדנית. הוא ערך 54 הופעות ליגה במדי המועדון, בהן הבקיע ארבעה שערים.

ב-20 במרץ 2024 חתם בשטורם גראץ מהבונדסליגה האוסטרית החל מ-1 ביולי.

## קישורים חיצוניים

## הערות שוליים

קטגוריה:כדורגלנים דנים
קטגוריה:קשרי כדורגל דנים
קטגוריה:כדורגלני נורשלן
קטגוריה:כדורגלני לינגבי בולדקלוב
קטגוריה:כדורגלני שטורם גראץ
קטגוריה:דנים שנולדו ב-2003
פטאר סוצ'יץ'

**פטאר סוצ'יץ**' (בקרואטית ובבוסנית: **Petar Sučić**; נולד ב-25 באוקטובר 2003 בליבנו שבבוסניה והרצגובינה) הוא כדורגלן קרואטי-בוסני המשחק בעמדת הקשר האחורי באינטר ובנבחרת קרואטיה.

## קריירת מועדונים
סוצ'יץ' נולד בבוסניה והרצגובינה וגדל במחלקות הנוער של NK ספורטפרבנט בוגוינו, איסקרה בוגוינו וזרינסקי מוסטאר. בחודש ינואר 2022 חתם על חוזה לחמש שנים בדינמו זאגרב מליגת העל הקרואטית, והחל לשחק בקבוצת המילואים של המועדון. ב-17 ביוני 2022 הושאל למשך עונה אחת לזרינסקי מוסטאר, ובמהלך תקופת ההשאלה ערך 27 הופעות במסגרת ליגת העל של בוסניה והרצגובינה, וזכה עם המועדון באליפות בוסניה והרצגובינה ובגביע הבוסני.

לקראת עונת  חזר לדינמו זאגרב, ובעונה זו זכה עמה אליפות קרואטיה, בגביע הקרואטי ובסופר קאפ הקרואטי.

ב-4 ביוני 2025 חתם באינטר מהסרייה א' תמורת 14 מיליון יורו.

## קריירה בינלאומית
סוצ'יץ' נולד בבוסניה והרצגובינה למשפחה ממוצא קרואטי. הוא שיחק בנבחרות הצעירות של בוסניה והרצגובינה.

בחודש מרץ 2024 החליט לייצג את הנבחרת הבוגרת של קרואטיה על-פני זו של בוסניה והרצגובינה. ב-19 באוגוסט 2024 זומן לראשונה לסגל נבחרת קרואטיה, לקראת משחקי ליגת האומות 2024/2025 נגד נבחרות פורטוגל ופולין. ב-5 בספטמבר 2024 ערך את הופעת הבכורה שלו בנבחרת, בהפסד 2-1 לנבחרת פורטוגל.

## חיים אישיים
סוצ'יץ' הוא בן דודו של הכדורגלן לוקה סוצ'יץ'.

## תארים
;זרינסקי מוסטאר
* אליפות בוסניה והרצגובינה (1): 2022/2023
* הגביע הבוסני (1): 2022/2023

;דינמו זאגרב
* אליפות קרואטיה (1): 2023/2024
* הגביע הקרואטי (1): 2023/2024
* הסופר קאפ הקרואטי (1): 2023

## קישורים חיצוניים

## הערות שוליים

קטגוריה:כדורגלנים קרואטים
קטגוריה:קשרי כדורגל קרואטים
קטגוריה:כדורגלנים בוסנים
קטגוריה:קשרי כדורגל בוסנים
קטגוריה:כדורגלני דינמו זאגרב
קטגוריה:כדורגלני זרינסקי מוסטאר
קטגוריה:כדורגלני נבחרת קרואטיה
קטגוריה:קרואטים שנולדו ב-2003
סוצ'יץ'

**סוצ'יץ**' (בקרואטית: **Sučić**) הוא שם משפחה קרואטי.

קטגוריה:שמות משפחה
ז'נואל בלוסיאן

**ז'נואל בלוסיאן** (בצרפתית: **Jeanuël Belocian**; נולד ב-17 בפברואר 2005 בלז אבים שבגוואדלופ) הוא כדורגלן צרפתי-גוואדלופי המשחק בעמדת הבלם בקבוצת באייר לברקוזן מהבונדסליגה.

## קריירת מועדונים
בלוסיאן גדל במחלקות הנוער של AJC וסטאד למנטנואה, ובחודש יולי 2020 הצטרף למחלקת הנוער של סטאד רן. בשנת 2021 החל לשחק בקבוצת המילואים של המועדון. ב-10 בנובמבר 2021 חתם על חוזה מקצועני ראשון לשלוש שנים במועדון. ב-20 במרץ 2022 ערך את הופעת הבכורה שלו במועדון, בניצחון 6-1 על מץ במסגרת המחזור ה-29 בליגת העל הצרפתית לעונת 2021/2022. בסך הכל ערך 32 הופעות ליגה במדי המועדון.

ב-7 ביוני 2024 חתם בלוסיאן על חוזה לחמש שנים בבאייר לברקוזן מהבונדסליגה. ב-17 באוגוסט ערך את הופעת הבכורה שלו במועדון, בניצחון על שטוטגרט במסגרת הסופר קאפ הגרמני לשנת . ב-19 בספטמבר ערך את הופעת הבכורה שלו בליגת האלופות, בניצחון 4-0 על פיינורד במסגרת המחזור הראשון בשלב הבתים לעונת 2024/2025. ב-22 בספטמבר ערך את הופעת הבכורה שלו בליגה, בניצחון 4-3 על וולפסבורג במסגרת המחזור הרביעי לעונת 2024/2025.

## קריירה בינלאומית
בלוסיאן זכה עם נבחרת צרפת עד גיל 17 בטורניר אליפות אירופה עד גיל 17 שנערך בשנת 2022 בישראל.

## חיים אישיים
בלוסיאן הוא אחיו הצעיר של האתלט וילהם בלוסיאן .

## תארים
;באייר לברקוזן
* הסופר קאפ הגרמני (1): 2024

;נבחרת צרפת עד גיל 17
* אליפות אירופה עד גיל 17 (1): 2022

## קישורים חיצוניים

## הערות שוליים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלנים גוואדלופים
קטגוריה:בלמי כדורגל גוואדלופים
קטגוריה:כדורגלני סטאד רן
קטגוריה:כדורגלני באייר לברקוזן
קטגוריה:צרפתים שנולדו ב-2005
מתאו דאמס

**מתאו דאמס** (בהולנדית: **Matteo Dams**; נולד ב-9 במרץ 2004 בברסחאט שבבלגיה) הוא כדורגלן בלגי המשחק בעמדת הבלם בקבוצת אל-אהלי מליגת העל הסעודית.

## קריירת מועדונים
דאמס נולד בבלגיה וגדל במחלקת הנוער של פ.ס.וו. איינדהובן בהולנד. בשנת 2022 החל לשחק בקבוצת המילואים של המועדון. ב-4 באוגוסט 2024 ערך דאמס את הופעת הבכורה שלו בקבוצה הראשונה של המועדון, בהפסד לפיינורד במסגרת מגן יוהאן קרויף. ב-10 באוגוסט ערך את הופעת הבכורה שלו בליגת העל ההולנדית, בניצחון 5-1 על ואלבייק במסגרת המחזור הראשון לעונת 2024/2025. ב-17 בספטמבר ערך את הופעת הבכורה שלו בליגת האלופות, בהפסד 3-1 ליובנטוס במסגרת המחזור הראשון בשלב הבתים לעונת 2024/2025.

ב-29 בינואר 2025 חתם באל-אהלי הסעודית.

## קישורים חיצוניים

## הערות שוליים

קטגוריה:כדורגלנים בלגים
קטגוריה:בלמי כדורגל בלגים
קטגוריה:כדורגלני פ.ס.וו. איינדהובן
קטגוריה:כדורגלני אל-אהלי ג'דה
קטגוריה:בלגים שנולדו ב-2004
Weird Scenes Inside the Gold Mine

***Weird Scenes Inside the Gold Mine*** הוא אלבום האוסף השני של להקת הרוק האמריקאית הדלתות (אחרי 13) והראשון לאחר מותו של הסולן ג'ים מוריסון. הוא יצא בינואר 1972 כאלבום כפול.

שם האלבום לקוח מתוך מילות השיר "The End". העטיפה עוצבה על ידי ביל הופמן, עם עטיפה מתקפלת המכילה צילומים של הלהקה מאת ג'ואל ברודסקי והערות אלבום מאת ברוס האריס, הפובליציסט הלאומי של אלקטרה רקורדס.

## רשימת רצועות

## קישורים חיצוניים

## הערות שוליים

קטגוריה:אלבומי הדלתות
קטגוריה:אלבומי אוסף שהתפרסמו לאחר מות מבצעיהם
קטגוריה:אלבומי אוסף באנגלית
קטגוריה:אלבומי חברת אלקטרה רקורדס
הנדרי בלנק

**הנדרי ארון בלנק** (בגרמנית: **Hendry Aron Blank**; נולד ב-21 באוגוסט 2004 בגרמניה) הוא כדורגלן גרמני המשחק בעמדת הבלם בקבוצת האנובר 96 בהשאלה מרד בול זלצבורג מהבונדסליגה האוסטרית.

## קריירת מועדונים
בלנק נולד בגרמניה להורים ממוצא מלגשי וגאנאי. הוא גדל במחלקות הנוער של באייר לברקוזן ובורוסיה דורטמונד. ב-13 ביוני 2023 חתם על חוזה מקצועני ראשון לשנתיים במועדון, והחל לשחק בקבוצת המילואים של בורוסיה דורטמונד. ב-20 בינואר 2024 ערך את הופעתו היחידה בקבוצה הראשונה של המועדון, בניצחון 0–4 על פ.צ. קלן במסגרת המחזור ה-18 בבונדסליגה לעונת 2023/2024.

ב-1 בפברואר 2024 חתם על חוזה לארבע שנים וחצי ברד בול זלצבורג מהבונדסליגה האוסטרית. ב-26 ביולי ערך את הופעת הבכורה שלו במועדון, בניצחון 0–6 על דורנבירן במסגרת הסיבוב הראשון של הגביע האוסטרי לעונת . ב-2 באוגוסט ערך את הופעת הבכורה שלו בליגה, בניצחון 2–3 על גראצר א.ק. במסגרת המחזור הראשון לעונת . ב-18 בספטמבר ערך את הופעת הבכורה שלו בליגת האלופות, בהפסד 0–3 לספרטה פראג במסגרת המחזור הראשון בשלב הבתים לעונת 2024/2025.

ב-24 ביוני 2025 הושאל להאנובר 96. ב-3 באוגוסט ערך את הופעת הבכורה שלו במועדון, כמחליף בניצחון 1-0 על קייזרסלאוטרן.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:גרמנים ממוצא גנאי
קטגוריה:בלמי כדורגל גרמנים
קטגוריה:כדורגלני בורוסיה דורטמונד
קטגוריה:כדורגלני רד בול זלצבורג
קטגוריה:כדורגלני הנובר 96
קטגוריה:ספורטאים זרים באוסטריה
קטגוריה:גרמנים שנולדו ב-2004
הוגו בואנו

**הוגו בואנו לופס** (בספרדית: **Hugo Bueno López**; נולד ב-18 בספטמבר 2002 בוויגו שבספרד) הוא כדורגלן ספרדי המשחק בעמדת המגן השמאלי בקבוצת וולברהמפטון וונדררס מהפרמייר ליג.

## קריירת מועדונים
בואנו גדל במחלקת הנוער של CD אראוסה, ובשנת 2019 הצטרף למחלקת הנוער של וולברהמפטון וונדררס. ב-15 באוקטובר 2022 ערך את הופעת הבכורה שלו במועדון, בניצחון 1-0 על נוטינגהאם פורסט במסגרת המחזור ה-11 בפרמייר ליג לעונת 2022/2023. ב-16 במרץ 2024 הבקיע את שער הבכורה שלו במועדון, בהפסד 3-2 לקובנטרי סיטי במסגרת שלב רבע הגמר של גביע ה-FA לעונת .

ב-13 באוגוסט 2024 הושאל בואנו לפיינורד מליגת העל ההולנדית למשך עונת 2024/2025. ב-18 באוגוסט ערך את הופעת הבכורה שלו במועדון, בניצחון 5-1 על זוולה במסגרת המחזור השני בליגה. ב-2 באוקטובר ערך את הופעת הבכורה שלו בליגת האלופות, בניצחון 3-2 על ז'ירונה במסגרת המחזור השני בשלב הבתים לעונת 2024/2025.

## חיים אישיים
אחיו התאום הוא הכדורגלן גיירמו בואנו .

## קישורים חיצוניים

## הערות שוליים

קטגוריה:כדורגלנים ספרדים
קטגוריה:מגני כדורגל ספרדים
קטגוריה:ויגו: כדורגלנים
קטגוריה:כדורגלני וולברהמפטון וונדררס
קטגוריה:כדורגלני פיינורד
קטגוריה:ספורטאים ספרדים באנגליה
קטגוריה:ספורטאים ספרדים בהולנד
קטגוריה:ספרדים שנולדו ב-2002
רודד שרן

**רודד שרן** (נולד ב-25 בדצמבר 1971) הוא מדען מחשב ישראלי, פרופסור מן המניין למדעי המחשב, ראש בית הספר למדעי המחשב, אוניברסיטת תל אביב.

## ביוגרפיה

רודד שרן נולד ב-1971 בראשון לציון, בן לעדנה ויאיר שרן, ולו שני אחים צעירים ממנו. הצטרף לעתודה האקדמית וקיבל תואר ראשון ושני במתמטיקה ומדעי המחשב מהאוניברסיטה העברית בירושלים. בשנת 2002 קיבל תואר דוקטור למדעי המחשב מאוניברסיטת תל אביב, על עבודה בהנחייתו של פרופ' רון שמיר, על עבודה שכותרתה "Graph Modification Problems and their Applications to Genomic Research". המשיך לפוסט-דוקטורט באוניברסיטת קליפורניה בברקלי בהדרכתו של פרופ' ריצ'רד קארפ. 

הצטרף במלגת אלון כמרצה בכיר לסגל בית הספר למדעי המחשב של אוניברסיטת תל אביב. בשנת 2007 הוענק לו פרס קריל. בשנת 2015 זכה בפרס קדר על תרומתו הייחודית בתחום ביולוגיה חישובית. היה חבר באקדמיה הצעירה הישראלית. באוקטובר 2024 מונה לראש בית הספר למדעי המחשב.

תחומי מחקרו הם ביולוגיה מערכתית חישובית בהתמקדות בניתוח השוואתי של רשתות חלבונים, גנומיקה חישובית ואלגוריתמים בגרפים.

נשוי לביולוגית רחל שרן, ולהם ארבעה ילדים.

## קישורים חיצוניים
* 

* פרופ' רודד שרן, באתר של אוניברסיטת תל אביב
* 

## הערות שוליים

קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת תל אביב: מתמטיקה ומדעי המחשב
קטגוריה:זוכי מלגת אלון
קטגוריה:חברי האקדמיה הצעירה הישראלית
קטגוריה:בוגרי העתודה האקדמית
קטגוריה:ישראלים שנולדו ב-1971
איטיטאווי

**איטיטאווי** ("שליט שתי הארצות"), הידועה גם בשמה המלא **אמנמחת-איטיטאווי** ("אמנמחת שליט שתי הארצות"), הייתה עיר מלוכה מצרית עתיקה שהוקמה על ידי פרעה אמנמחת הראשון.

נכון לעכשיו, המיקום המדויק של איטיטאווי נותר לא מזוהה . עדויות נסיבתיות מצביעות על כך שהאתר נמצא מתחת לשדות מעובדים ממזרח לפירמידות אמנמחת הראשון  וסנוסרת הראשון  בלישט.
ישנן עדויות לכך שאמנמחת, מייסד השושלת השתים עשרה ששלט מ-1991 עד 1962 לפנה"ס בקירוב, הקים את איטיטאווי במהלך שנת מלכותו ה-20, והחליף את תבאי כבירת מצרים. עם זאת, האזכור המוקדם ביותר של איטיטאווי מתוארך לשנת מלכותו ה-30 של אמנמחת הראשון (עשר שנים מאוחר יותר מעת הקמתה המשוערת), והוא מוצג כיום על אסטלה "CG 20516" במוזיאון קהיר.
ייתכן שהעברת הבירה הייתה מהלך אסטרטגי. ייתכן שהאתר לאיטיטאווי - מאות קילומטרים במורד הנילוס מתבאי - נבחר בשל קרבתו למקור הפלישות האסיאתיות למצרים, על מנת לסייע במניעת התקפות נוספות.

ממוזער|שמאל|220px|שמה של איטיטאווי כפי שהוא מופיע על אסטלת "קהיר CG 20516", מוקפת מתחם מבוצר.
מכיוון שהסימן הקובע עבור איטיטאווי הוא זה של מתחם מבוצר במקום ההירוגליף העירוני המקובל, הציע האגיפטולוג סטיבן סנייפ שאיטיטאווי היא "בירה מפורקת", מרכז קטן הכולל מבנים מנהליים ובית מגורים מלכותי, המאוכלס רק על ידי הצוות המנהלי. הצוות ניהל את אותם בניינים מרכזים כלכליים ותרבותיים גדולים ונותרה חשיבותן של הערים הקיימות כמו ממפיס ותבאי.

איטיטאווי שמרה על מעמדה כעיר בירה במהלך השושלת השתים עשרה וזמן רב בתקופת השושלת השלוש עשרה לפחות עד שלטונו של מרנפר איי , הפרעה האחרון של השושלת שעליו מעידים חפצים מחוץ למצרים העליונה. החוקרים מאמינים שבשלב זה התרחשה פלישת אוכלוסיות מכנען למצרים התחתונה, שהובילה לנפילת הממלכה התיכונה לתקופת הביניים השנייה. מסיבה זו נטשו הפרעונים של השושלת השלוש עשרה את איטיטאווי ונסוגו חזרה לתבאי בדרום.

## הערות שוליים

## קישורים חיצוניים
* "נאת המדבר אל-פיום שבמצרים" מאת גילי חסקין.

קטגוריה:מצרים העתיקה: ערים
קטגוריה:מצרים: יישובים לשעבר
קטגוריה:מצרים: ערי בירה לשעבר
לוברו זבונארק

**לוברו זבונארק** (בקרואטית: **Lovro Zvonarek**; נולד ב-8 במאי 2005 בצ'אקובץ שבקרואטיה) הוא כדורגלן קרואטי המשחק בעמדת הקשר ההתקפי בקבוצת גראסהופרס ציריך מליגת העל השווייצרית, בהשאלה מבאיירן מינכן.

## קריירת מועדונים
זבונארק גדל במחלקות הנוער של מלאדוסט קומט, נ.ק. קופריבניצה וסלאבן בלופו. הוא ערך 22 הופעות ליגה במדי הקבוצה הבוגרת של סלאבן בלופו במסגרת ליגת העל הקרואטית, בהן הבקיע ארבעה שערים.

ב-10 בספטמבר 2021 חתם זבונארק על חוזה בבאיירן מינכן מהבונדסליגה החל מתום עונת . עם הצטרפותו לבאיירן מינכן החל לשחק בקבוצת המילואים של המועדון. ב-27 בינואר 2024 ערך את הופעת הבכורה שלו בקבוצה הראשונה של המועדון, בניצחון 2–3 על אאוגסבורג במסגרת המחזור ה-19 בליגה לעונת 2023/2024. ב-12 במאי הבקיע את שער הבכורה שלו במועדון, בניצחון 0–2 על וולפסבורג במסגרת המחזור ה-33 בליגה. בסך הכל ערך חמש הופעות ליגה בעונה זו, בהן הבקיע שער אחד.

ב-4 ביולי 2024 הושאל זבונארק לשטורם גראץ מהבונדסליגה האוסטרית למשך עונת . ב-19 בספטמבר ערך את הופעת הבכורה שלו בליגת האלופות, בהפסד 1–2 לברסט במסגרת המחזור הראשון בשלב הבתים לעונת 2024/2025.

## קישורים חיצוניים

## הערות שוליים

קטגוריה:כדורגלנים קרואטים
קטגוריה:קשרי כדורגל קרואטים
קטגוריה:כדורגלני סלאבן בלופו
קטגוריה:כדורגלני באיירן מינכן
קטגוריה:כדורגלני שטורם גראץ
קטגוריה:כדורגלני גראסהופרס ציריך
קטגוריה:קרואטים שנולדו ב-2005
מאליק ילקויה

**מאליק ז'וניור ילקויה** (בצרפתית: **Malick Junior Yalcouyé**; נולד ב-18 בנובמבר 2005 בבנדיאגרה שבמאלי) הוא כדורגלן מאלי המשחק בעמדת הקשר בקבוצת סוונסי סיטי בהשאלה מברייטון אנד הוב אלביון.

## קריירת מועדונים
ילקויה גדל במחלקות הנוער של אטואל דו סאהל אבובו ומימוסאס בחוף השנהב, ובשנת 2023 החל לשחק בקבוצה הבוגרת של מימוסאס במסגרת ליגת העל של חוף השנהב. ב-1 בפברואר 2024 חתם על חוזה לחמש שנים בגטבורג מליגת העל השוודית. הוא ערך 11 הופעות ליגה במדי המועדון, בהן הבקיע שער אחד.

ב-12 ביולי 2024 חתם ילקויה על חוזה לחמש שנים בברייטון אנד הוב אלביון מהפרמייר ליג. ב-29 באוגוסט 2024 הושאל למשך עונת  לשטורם גראץ מהבונדסליגה האוסטרית. ב-19 בספטמבר ערך את הופעת הבכורה שלו במועדון, בהפסד 2-1 לברסט במסגרת המחזור הראשון בשלב הבתים של ליגת האלופות לעונת 2024/2025.

ב-14 באוגוסט 2025 הושאל לעונה אחת לסוונסי סיטי מהצ'מפיונשיפ.

## תארים
;מימוסאס
* אליפות חוף השנהב (1): 2022/2023

## קישורים חיצוניים

## הערות שוליים

קטגוריה:כדורגלנים מאלים
קטגוריה:קשרי כדורגל מאלים
קטגוריה:כדורגלני מימוסאס
קטגוריה:כדורגלני גטבורג
קטגוריה:כדורגלני ברייטון אנד הוב אלביון
קטגוריה:כדורגלני שטורם גראץ
קטגוריה:כדורגלני סוונזי סיטי
קטגוריה:מאלים שנולדו ב-2005
פיליפין לרואה-בולייה

**פיליפין לרואה-בולייה** (בצרפתית: **Philippine Leroy-Beaulieu**, נולדה ב-25 באפריל 1963) היא שחקנית צרפתייה. ידועה בשל כיכובה בסדרה "אמילי בפריז".

## ביוגרפיה
לרואה-בולייה נולדה בבולון-ביאנקור אשר בפרברי צרפת, וגדלה ברומא, איטליה. היא בתם של השחקן פיליפ לרואה והדוגמנית פרנסואז לורן. בגיל 16 עברה לפריז, שם למדה משחק, זאת בניגוד לעצת אביה.

בשנת 1983 עשתה את הופעת הבכורה הקולנועית שלה, בסרט הדרמה הקומית "מסיבת הפתעה", בבימויו של רוז'ה ואדים. כשנה לאחר מכן, השתתפה במיני-סדרה "בתה של מיסטרל".

בשנת 1985, השתתפה לרואה-בולייה בסרט הקומדיה הצרפתי "שלושה גברים ועריסה", עבורו הייתה מועמדת לפרס סזאר לשחקנית המבטיחה ביותר. השתתפותה בסרט הזניקה את קריירת המשחק שלה, והיא השתתפה במגוון סרטים צרפתיים בסוף שנות השמונים. כמו כן, לרואה-בולייה גילמה תפקיד קטן בסרט הצרפתי "נטליה", אשר הוקרן בשנת 1988 בפסטיבל הקולנוע בקאן.

בשנים שלאחר מכן השתתפה בשורה של סרטים אירופאיים, בין היתר בסרט הדרמה האיטלקי "A Soul Split in Two", בסרט הצרפתי "תשעה חודשים", ובסרט הבריטי-צרפתי "שני אחים". בין השנים 2015–2018 גילמה את קת'רין בסדרה הצרפתית "10 אחוז", ובין השנים 2016–2019 השתתפה בתפקיד הראשי בסדרת הבילוש "אגת'ה קולטס".

החל משנת 2020, מגלמת לרואה-בולייה את סילבי גראטו בסדרת הדרמה הקומית מבית נטפליקס, "אמילי בפריז".

בשנת 2022, גילמה את דמותה של מוניק ריץ בסדרת הדרמה התקופתית מבית נטפליקס, "הכתר".

## חיים אישיים
לרואה-בולייה הייתה בזוגיות עם ריצ'רד בין, ולהם בת משותפת ושמה תאיס. לרואה-בולייה היא תומכת של המפלגה הירוקה בצרפת.

## פילמוגרפיה
### קולנוע

ממוזער|לרואה-בולייה בשנת 1988

### טלוויזיה

## קישורים חיצוניים

## הערות שוליים

קטגוריה:שחקניות צרפתיות
קטגוריה:שחקניות קולנוע וטלוויזיה צרפתיות
קטגוריה:פריז: אישים
קטגוריה:רומא: אישים
קטגוריה:צרפתיות שנולדו ב-1963
ז'ואקין סייס

**ז'ואקין סייס** (בהולנדית: **Joaquin Seys**; נולד ב-28 במרץ 2005 באוסטנדה שבבלגיה) הוא כדורגלן בלגי המשחק בעמדת המגן השמאלי בקבוצת קלאב ברוז' מליגת העל הבלגית ובנבחרת בלגיה.

## קריירת מועדונים
סייס שיחק במחלקת הנוער של אוסטנדה, ובשנת 2012 עבר למחלקת הנוער של קלאב ברוז'. בשנת 2022 החל לשחק בקבוצת המילואים של המועדון. ב-20 ביולי 2024 ערך את הופעת הבכורה שלו בקבוצה הראשונה של המועדון, בהפסד 2-1 לרויאל אוניון סן-ז'ילואז במסגרת הסופר קאפ הבלגי לשנת . ב-26 ביולי ערך את הופעת הבכורה שלו בליגת העל הבלגית, בתיקו 1-1 נגד מכלן במסגרת המחזור הראשון לעונת , בו הבקיע את שער הבכורה שלו במועדון. ב-18 בספטמבר ערך את הופעת הבכורה שלו בליגת האלופות, בהפסד 3-0 לבורוסיה דורטמונד במסגרת המחזור הראשון בשלב הבתים לעונת 2024/2025.

## קריירה בינלאומית
ב-10 באוקטובר 2025 ערך סייס בכורה בנבחרת בלגיה, בתיקו 0–0 של בלגיה עם נבחרת מקדוניה הצפונית במסגרת מוקדמות מונדיאל 2026.

## תארים
**קלאב ברוז**'

* הסופר קאפ הבלגי: 2025

## קישורים חיצוניים

## הערות שוליים

קטגוריה:כדורגלנים בלגים
קטגוריה:מגני כדורגל בלגים
קטגוריה:כדורגלני קלאב ברוז'
קטגוריה:כדורגלני נבחרת בלגיה
קטגוריה:בלגים שנולדו ב-2005
ספרוס פיין

**ספרוס פיין** היא העיירה הגדולה ביותר במחוז מיטשל, צפון קרוליינה, ארצות הברית. על פי מפקד 2010 התגוררו בה 2,175 תושבים.

## היסטוריה
בשנת 1907 הוקמה ספרוס פיין בעקבות הקמת מסילת הרכבת של קלינצ'פילד. העיר התרכזה במקור סביב טברנה שהופעלה על ידי אייזק אינגליש, הממוקמת על כביש ישן שנסע מקרנברי עד מריון. בשנת 1923, לאחר שאסיר אפרו-אמריקאי נמלט אנס לכאורה תושב לבן מקומי, המון לבן חמוש אסף עשרות גברים שחורים שעבדו על פרויקט סלילת כבישים ודרש מהם לעזוב את העיירה ברכבות. מושל צפון קרוליינה, קמרון מוריסון, פרס את כוחות המשמר הלאומי אל ספרוס פיין כדי שהעובדים יוכלו לחזור ולהשלים את הדרך.

מסילת הברזל, בשילוב עם תעשיית כרייה שזכתה להצלחה רבה והתרחבה במהירות הפכה את ספרוס פיין לעיירה הגדולה ביותר בעמק נהר הטו, שכן היא הפכה למרכז המסחר והתרבות של האזור. חברות כרייה שונות פעלו בעיירה ובסביבתה.
ימין|ממוזער|
עם השנים פחת השימוש במסילות ברזל למשלוח סחורות, והתגברה האוטומציה בתעשיית הכרייה. התיירות הפכה לכוח כלכלי מרכזי באזור, והקרבה של העיירה לדרך בלו רידג', בשילוב עם מיקומה ליד קצה מתלול בלו רידג', סייעו להפוך את ספרוס פיין ליעד תיירותי. העיירה מתהדרת גם בכינוי "העיר המינרלית של העולם".

ב-4 באוגוסט 2007 הוצתו בניינים במרכז העיירה. ב-2024 נפגעה העיירה מהוריקן הלין.

החלק ההיסטורי של העיירה ובניין גינטר רשומים במרשם הלאומי של מקומות היסטוריים. ספרוס פיין היא הספקית הבלעדית של חול למועדון הגולף הלאומי של אוגוסטה.

## גאוגרפיה
ממוזער| מכרה בון אמי הנטוש (2012)
על פי לשכת מפקד האוכלוסין האמריקנית, העיירה משתרעת על פני שטח של . גבולות העיירה נמצאים כשלושה מיילים מדרך בלו רידג', 50 מיילים צפונית-מזרחית לאשוויל ו-40 מייל דרומית-מערבית לבון.

## דמוגרפיה
שמאל|ממוזער|200x200 פיקסלים|

## ממשל
ממוזער| בית העירייה
בשנת 1998 נפתחו שני בתי כלא מדינתיים באזור.

## השכלה
בעיירה נמצאים נמצאים חמישה בתי ספר. החינוך התיכוני לתלמידי ספרוס פיין הוא בבית הספר התיכון מיטשל, הממוקם בקהילת לדג'ר במחוז מיטשל.

המכללה הקהילתית של מיילנד, נמצאת לא הרחק מהעיירה. מיילנד, שנוסדה ב-1971, מספקת כ-35 תוכניות לימודים להכשרה מקצועית וטכנית.

בית הספר לרפואת שיניים של אוניברסיטת מזרח קרולינה הודיע על פתיחת מתקן בשנת 2014 בקמפוס בית החולים האזורי בלו רידג' כדי לשרת את תושבי מערב צפון קרוליינה באזור מיילנד (מחוזות מיטשל, אייברי וינסי). מתקן זה הוא אחד מ-5 מתקנים המוצעים ברחבי מדינת צפון קרוליינה.

## תשתיות
### תחבורה
בשנת 2014 החלה הרחבה של כביש 19E על ידי משרד התחבורה של צפון קרוליינה. הכביש המסדרון העיקרי המקשר בין העיירות ספרוס פיין וברנסוויל לכביש המהיר 26. הכביש המהיר המורחב הפך כביש מהיר דו-נתיבי לארבעה נתיבים. פרויקט ההרחבה הסתיים בשנת 2020.

בית החולים הקהילתי בלו רידג' בספרוס פיין נוסד בשנת 1955. בסופו של דבר שונה שמו לבית החולים האזורי בלו רידג'.

## כלי תקשורת
ספרוס פיין הוא ביתו של כתב העת *The Mitchell News*, עיתון שבועי שהודפס על ידי Community Newspapers, Inc. בספרוס פיין פועלת גם תחנת הרדיו WTOE שפועלת 24 שעות ביממה והיא שותפה של רדיו ABC. הוא בבעלות Mountain Valley Media, שבסיסה בברנסוויל.

## קישורים חיצוניים

* 
* ביוגרפיה של ג'רי וויליס בפוקס ניוז

## הערות שוליים

קטגוריה:קרוליינה הצפונית: עיירות
קטגוריה:יישובים שהוקמו ב-1907
חאבי סראנו

**חאבייר "חאבי" סראנו מרטינס** (בספרדית: **Javier "Javi" Serrano Martínez**; נולד ב-16 בינואר 2003 במדריד שבספרד) הוא כדורגלן ספרדי המשחק בעמדת הקשר האחורי בקבוצת אתלטיקו מדריד מלה ליגה.

## קריירת מועדונים
סראנו גדל במחלקת הנוער של אתלטיקו מדריד. בקיץ 2020 חתם על חוזה לחמש שנים במועדון. בשנת 2021 החל לשחק בקבוצת המילואים של המועדון. בתום עונת  האריך את חוזהו במועדון עד לשנת 2026. ב-3 בנובמבר 2021 ערך את הופעת הבכורה שלו בקבוצה הראשונה של המועדון, בהפסד 2-0 לליברפול במסגרת המחזור הרביעי בשלב הבתים של ליגת האלופות לעונת 2021/2022. ב-22 בינואר 2022 ערך את הופעת הבכורה שלו בלה ליגה, בניצחון 3-2 על ולנסיה במסגרת המחזור ה-22 לעונת 2021/2022.

ב-26 באוגוסט 2022 הושאל סראנו למיראנדס מהליגה הספרדית השנייה עד לתום עונת , אולם ב-31 בינואר 2023, לאחר תשע הופעות ליגה בלבד, נפסקה השאלתו למיראנדס, והוא הושאל לאיביזה, גם היא מהליגה הספרדית השנייה. הוא ערך 15 הופעות ליגה במדי איביזה.

ב-30 ביוני 2023 הושאל סראנו לשטורם גראץ מהבונדסליגה האוסטרית למשך עונת . הוא ערך שמונה הופעות ליגה במהלך תקופת ההשאלה.

לקראת עונת 2024/2025 חזר לאתלטיקו מדריד.

## תארים
;שטורם גראץ
* אליפות אוסטריה (1): 2023/2024
* הגביע האוסטרי (1): 2023/2024

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני אתלטיקו מדריד
קטגוריה:כדורגלני מיראנדס
קטגוריה:כדורגלני איביזה
קטגוריה:כדורגלני שטורם גראץ
קטגוריה:ספרדים שנולדו ב-2003
גשר מקפה

**גשר מקפה** (באנגלית: **Mkapa Bridge**) הוא הגשר הארוך ביותר בטנזניה הממוקם במחוז Rufiji בעיר Ikwiriri, והוא חוצה את נהר הרופיג'י, אורכו הכולל 970 מטרים, והוא נושא את כביש B2 עם 2 נתיבים (נתיב אחד לכל כיוון נסיעה). בניית הגשר מומנה באמצעות הלוואה לממשלת טנזניה בסך 30 מיליון דולר אמריקאי מקרן כווית, אופ"ק וממשלת ערב הסעודית .
הגשר תוכנן על ידי החברה H. P. Gauff Ingenieure GmbH & Co (Germany) ונבנה על ידי Impresa Ing. Fortunato Federici S.p.A. (Italy)

בעת חנוכתו בשנת 2003, הוא היה אחד מהגשרים הארוכים ביותר במזרח ובדרום אפריקה.
בניית הגשר תרמה רבות לחיבור האזורים הדרומיים עם אזורים חשובים אחרים במדינה.
הגשר נקרא על שמו של בנג'מין מקפה, הנשיא השלישי של טנזניה.
הגשר נקרא גם בשם Rufiji Bridge על שם הנהר אותו הוא חוצה.

## הערות שוליים

מקפה
קטגוריה:טנזניה: מבנים
סטודיו לחלומות

**סטודיו לחלומות** (באנגלית: **Dream Productions**) היא מיני-סדרה קומית אמריקאית בהנפשה ממוחשבת, אשר נוצרה, בוימה ונכתבה על ידי מייק ג'ונס בהפקת פיקסאר. העלילה מתרחשת בין אירועי הסרטים "הקול בראש" (2015) ו"הקול בראש 2" (2024) של הזיכיון "הקול בראש", והיא עוקבת אחר פולה פרסימון שמשתפת פעולה עם קסני על מנת ליצור את החלום הגדול הבא של ריילי.

ההפקה הופקה בפועל על ידי ג'ונס בשיתוף פיט דוקטר, המפיקה שלה היא ג'קלין סיימון והיא הולחנה על ידי נמי מלומד. המיני-סדרה הוכרזה ביוני 2023, כאשר ארבעת הפרקים שלה עלו לשירות הסטרימינג דיסני+ ב-11 בדצמבר 2024.

## תקציר העלילה
המיני-סדרה מתרחשת באולפן שנמצא בתוך מוחה של ריילי, בו מפיקים חלומות עבורה. כשהבמאית של החלומות, פולה פרסימון, לא מצליחה להתאים את החלומות לגיל של ריילי, היא משתפת פעולה עם במאי החלומות בהקיץ קסני על מנת ליצור את החלום הגדול הבא.

## דמויות
* **פולה פרסימון** – במאית חלומות בהקיץ מוערכת.
* **קסני** – במאי חלומות בהקיץ יהיר.
* **ג'נל** – עוזרת במאי.
* **זאק** – במאי קומדיות.
* **שנג** – במאי פעולה.
* **ג'יג'י** – במאית סיוטים.
* **ריילי אנדרסון** – ילדה בת 12.
* **שמחה** – רגש בצבע צהוב שאחראית על האושר של ריילי.
* **גועל** – רגש בצבע ירוק שאחראית על תחושת הגועל של ריילי.
* **פחד** – רגש בצבע סגול שאחראי להגנה על ריילי מפני איומים פיזיים.
* **כעס** – רגש בצבע אדום ששולט בכעס של ריילי.
* **עצב** – רגש בצבע כחול שאחראית על עיבוד החוויות המטרידות של ריילי.

## מדבבים

## סקירת הסדרה

## פרקים

## הפקה
ב-16 ביוני 2023 דווח שתופק סדרת טלוויזיה שמבוססת על הסרט "הקול בראש" עבור שירות הסטרימינג דיסני+. מייק ג'ונס, שעבד על כתיבת הסרטים "נשמה" ו"לוקה", יצר, ביים וכתב את הסדרה, כאשר הוא גם המפיק בפועל שלה יחד עם פיט דוקטר. הסדרה הופקה על ידי פיקסאר במקביל להפקת הסרט "הקול בראש 2" שמשמש כהמשכון לסרט עליו מבוססת הסדרה, כאשר העלילה מתרחשת בין שני הסרטים. מפיקת הסדרה היא ג'קלין סיימון והיא הולחנה על ידי נמי מלומד.

טריילר הסדרה יצא ב-20 בנובמבר 2024. הסדרה עלתה לשירות ב-11 בדצמבר 2024, כאשר התאריך המקורי שלה היה 19 בפברואר 2025, בו הוחלט שתעלה הסדרה "ניצחון או הפסד".

## קישורים חיצוניים
* 

* 
* 

## הערות שוליים

קטגוריה:הקול בראש
קטגוריה:סדרות טלוויזיה המבוססות על סרטים
קטגוריה:סדרות הנפשה ממוחשבת
קטגוריה:סדרות הנפשה אמריקאיות
קטגוריה:סדרות קומדיה אמריקאיות
קטגוריה:תוכניות טלוויזיה באנגלית
קטגוריה:פיקסאר: סדרות טלוויזיה
קטגוריה:דיסני+: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2024
אברהם לגסה

**אברהם לגסה** (נולד ב-1995) הוא מוזיקאי וראפר ישראלי.

## ביוגרפיה
לגסה נולד וגדל בנצרת עילית, בן להורים שעלו מאתיופיה בשנת 1991. הוא כתב וצייר מאז שהיה ילד. בשנות נעוריו, אחרי שמשפחתו עברה מנצרת עילית לעפולה, התחיל להתנסות בכתיבת שירי היפ הופ. מאוחר יותר יזם פתיחה של סדנת ראפ במרכז מוזיקה לנוער בעירו.

לגסה שירת בחיל האוויר, ואחרי השירות הצבאי התחיל לעבוד עם המוזיקאים דוד מעיין ויפתח נאור.

בשנת 2018 הוציא את אלבום הבכורה שלו, "מה זה בכלל?".

בשנת 2022 החל ללמוד יפנית באופן מסודר, זאת לאחר שבילדותו התחבר מאוד לסדרות אנימה יפניות, במיוחד לסדרה "אינויאשה", והחל לצפות בהן בשפת המקור.

בשנת 2023 היה אמור להופיע בפסטיבל אינדינגב, אך הפסטיבל התבטל בשל מלחמת חרבות ברזל.

בשנת 2024 הוציא אלבום שני בשם "קונו", והוא כולל שיר אחד ביפנית.

לגסה שיתף פעולה עם אמנים שונים, ביניהם עם להקת שאזאמאט (בשיר "אקווריום"), עם טדי נגוסה (בשירים "כלום לא יעצור אותי", "יותר מדי נחמד איתם" ו"לנוע לנוח"), עם רביד פלוטניק (בשיר "תודה רבה"), עם אקו (בשיר "לילה ויום") ועם ג'ימבו ג'יי (בשיר "במקום בו אני גר").

השתתף בסרטו הקצר של תמיר בר, "עלייתו ונפילתו של שם טוב האבי".

מתגורר בעפולה.

## דיסקוגרפיה
* 2018 – מה זה בכלל?
* 2024 – קונו

## קישורים חיצוניים

* 
* 

## הערות שוליים

2024 10
קטגוריה:מוזיקאים ישראלים
קטגוריה:ראפרים ישראלים
קטגוריה:זמרים ישראלים
קטגוריה:ישראלים שנולדו ב-1995
מייקל גרזיאדיי

**מייקל גרזיאדיי** (באנגלית: **Michael Graziadei**; נולד ב-22 בספטמבר 1979) הוא שחקן אמריקאי, הידוע בתפקידו כדניאל רומלוטי באופרת הסבון של CBS בשעות היום "צעירים חסרי מנוח".

## חיים וקריירה
גרזיאדיי נולד בגרמניה. הוא החל להופיע על הבמה, בגיל חמש בהפקה של "המלך ואני". בעת שהותו באוניברסיטת ניו המפשייר, הוא השתתף גם ב"משרתם של שני אדונים" ו-*History of the Devil*. בשנת 2004, לוהק לתפקיד דניאל רומלוטי, בנה של פיליס סאמרס, באופרת הסבון של CBS בשעות היום "צעירים חסרי מנוח". ב-2013 הוא עזב מאופרות הסבון לקריירה בטלוויזיה בפריים טיים. בשנת 2005 ובשנת 2006, הוא הועמד לפרס אמי לתוכניות טלוויזיה יומיות לשחקן צעיר יוצא מן הכלל בסדרת דרמה.

בקולנוע, גרזיאדיי כיכב בסרטים "בוגימן 2" (2007),  (2009) ו"החוץ" (2009). בהמשך לכך, כיכב במספר סדרות טלוויזיה, ביניהן ''NCIS'', "מחשבות פליליות", *[[90210]]*, "קאסל", ''CSI: Crime Scene Investigation'' וסוכני. היו לו תפקידים חוזרים בסדרת האנתולוגיה "אימה אמריקאית" של FX בתור טרוויס וונדרלי, חבר צעיר של דמותה של ג'סיקה לאנג, ובסדרת הטלוויזיה "המעגל הסודי" של CW. בשנת 2013, לאחר שעזב את הטלוויזיה בשעות היום, גרזיאדיי לוהק לסדרה קבועה בפיילוט הדרמה של ABC "וסטסייד". מאוחר יותר, לוהק לתפקיד הראשי בסדרת הדרמה של Lifetime "ההגרלה", לצד מארלי שלטון. התוכנית בוטלה לאחר עונה אחת.

באוגוסט 2016, גרזיאדיי גילם בשנית את דניאל רומלוטי ב"צעירים חסרי מנוח" לזמן מוגבל, לרגל חגיגות הפרק ה-11,000. הוא גם קיבל תפקידים חוזרים בסדרת הדרמה "ממלכה*"* ובסדרת הדרמה ההיסטורית של פריים וידאו, *Good Girls Revolt*. בשנת 2018, גרזיאדיי השתתף בפרק השלישי של הגרסה המחודשת של "מגנום, בלש פרטי"; הוא גילם את החבר והחוטף לשעבר של טארה בפרק ששמו "האישה שמעולם לא מתה", ששודר במקור ב-8 באוקטובר 2018.

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1979
אריק קלוז

**אריק קלוז** (באנגלית: **Eric Close**; נולד ב-24 במאי 1967) הוא שחקן אמריקאי, הידוע בעיקר בזכות תפקידיו בסדרות טלוויזיה, במיוחד כסוכן ה-FBI מרטין פיצג'רלד בדרמת המסתורין של CBS, "ללא עקבות" (2002&#x2013;2009) וטדי קונרד בדרמה המוזיקלית של ABC, "נאשוויל" (2012&#x2013;2017).

## ראשית חייו
קלוז נולד בסטטן איילנד, ניו יורק. אביו של קלוז הוא מנתח אורתופד. קלוז הוא הבכור מבין שלושה אחים.

משפחתו עברה לאינדיאנה, אחר כך למישיגן, ולבסוף התיישבה בסן דייגו כשקלוז הייתה בגיל שבע.

קלוז סיים תואר בתקשורת באוניברסיטת דרום קליפורניה בשנת 1989.

## קריירה
קלוז התעניין במשחק מגיל צעיר והיה לו ניסיון במה בבית הספר, אך לא החליט להמשיך בקריירת משחק עד לאחר הקולג'. תפקידו הראשון היה בהפקת התיאטרון *Rat Songs* בלוס אנג'לס, לאחר מכן הוצע לו להשתתף בדרמת הפשע  (1992) ובסרט הטלוויזיה *Safe House* בבימויה של אלנה מאנוס. למשך תקופה קצרה גילם את סוייר ווקר באופרת הסבון של NBC "סנטה ברברה" בין השנים 1992 ל-1993. הוא קיבל מועמדות לפרס *Soap Opera Digest* על תפקידו בסדרה. מאוחר יותר כיכב קלוז בתוכניות פריים טיים קצרות מועד כמו "מק'קנה" (1994–1995), "שמיים אפלים" (1996–1997), "שבעת המפוארים" (1998–1999), "עכשיו ושוב" (1999–2000), והמיני-סדרה של סטיבן ספילברג, "נלקח" (2002).

קלוז ידוע בעיקר בזכות תפקידו כסוכן ה-FBI מרטין פיצג'רלד בדרמת המסתורין של CBS, "ללא עקבות". התוכנית רצה במשך שבע עונות מ-26 בספטמבר 2002 ועד 19 במאי 2009. מ-2011 עד 2015, לקלוז היה תפקיד חוזר כטראוויס טאנר בדרמה המשפטית *[[Suits]]* של *[[USA (ערוץ טלוויזיה)|USA]]*, וכיכב כמייקל דורסט בדרמה הקצרה של CBS, "כאוס". בשנת 2012, קלוז החל לככב יחד עם קוני בריטון בדרמה המוזיקלית "נאשוויל" של ABC בתור טדי קונרד – בהתחלה בתור בעלה של זמרת הקאנטרי ריינה ג'יימס (בריטון) ולאחר מכן בתור ראש עיריית נאשוויל.

בשנת 2011 כיכב בעונה הראשונה של סדרת האנתולוגיה "אימה אמריקאית", בתפקיד הוגו לנגדון.

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1967
רבקה ויסוקי

**רבקה ויסוקי** (באנגלית: **Rebecca Wisocky**; נולדה ב-12 בנובמבר 1971) היא שחקנית אמריקאית.

היא ידועה בעיקר בזכות תפקידה בתור אוולין פאוול בסדרת הדרמה הקומית של Lifetime "עוזרות בית נחושות" (2013–2016), החל משנת 2021 היא מככבת בתור הטי וודסטון בסיטקום "רוחות רפאים", של CBS. היו לה תפקידים קטנים בתוכניות כמו "עקרות בית נואשות", ותפקיד חוזר ב"מסע בין כוכבים: פיקארד".

## ראשית חייה
ויסוקי נולדה ביורק, פנסילבניה. היא החלה את קריירת המשחק שלה ביורק בתיאטרון יורק ליטל – תיאטרון קהילתי, שם בילתה את רוב ילדותה. היא גם למדה בבית הספר לאמנויות של מושל פנסילבניה. לאחר מכן עבר ויסוקי לניו יורק, וסיימה את לימודיה באגף התיאטרון הניסיוני של אוניברסיטת ניו יורק.

## קריירה
ויסוקי החלה להשתתף בתיאטרון, והופיעה בברודוויי ב-1995 ב-*The Play's the Thing*. מאוחר יותר השתתפה ויסוקי בהפקות בימתיות רבות, ובעיקר גילמה נשים חזקות, כמו ליידי מקבת' ומדיאה. בשנת 2008, זכתה בפרס אובי להופעה מכובדת של שחקנית על תפקידה של לני ריפנשטאהל מהתקופה הנאצית בסרט "האמזונות והגברים שלהם" של ג'ורדן הריסון. היא גם שיחקה בעוד מספר מחזות אוף-ברודוויי, כולל "דון חואן חוזר מהמלחמה", *The Tooth of Crime* ו-*Hot 'N Throbbing*.

לוויסוקי היו תפקידי משנה במספר סרטים, כולל "פולוק" (2000), "פאני מאני" (2006) ו- (2011). היא עשתה את הופעת הבכורה שלה בטלוויזיה בשנת 2000, בפרק של "סקס והעיר הגדולה" המשודר ב-HBO. בשנים מאוחרות יותר, היא גם התארחה בסדרות טלוויזיה שונות כדוגמת "חוק וסדר", "חוק וסדר: כוונה פלילית", "חוק וסדר: מדור מיוחד", "הסופרנוס", ''NCIS'', "בונז", ו"אהבה גדולה", וכן בתור קווין מאב ב"דם אמיתי". 

לוויסוקי היו תפקידים חוזרים ב- מ-2010 עד 2011, ב"המנטליסט" (2010–2013) בתור ברנדה שטריק, ובעונה הראשונה של סדרת האנתולוגיה "אימה אמריקאית", בתור לוריין הארווי.

בתחילת 2012, מארק צ'רי ליהק את ויסוקי בפרק הפיילוט של קומדיית הדרמה, "עוזרות בית נחושות" בתור אוולין פאוול. היא גילמה את אמא של ברי ב"עקרות בית נואשות". הסדרה הייתה במקור בפיתוח לשידור ב-ABC, אך לא עברה. בשנת 2014, לוויסוקי היו תפקידי אורח בדרמות של ABC "קאסל" ו"עד עצם היום הזה". 

בשנת 2015, היא השתתפה לצד סאלי פילד בסרט הדרמה הקומית, "שלום, קוראים לי דוריס", בבימויו של מייקל שוואלטר. בשנים העוקבות, ויסוקי השתתפה ב"תיקים באפלה", "החוטאת", "משפחה מודרנית", "מוקד 911", "עבור כל האנושות", ו"מסע בין כוכבים: פיקארד". 

בשנת 2021, היא החלה לככב בתור הטי וודסטון, הגברת המנוחה של האחוזה, בסדרה הקומית של CBS, "רוחות רפאים".

## חיים אישיים
ב-5 בינואר 2015, ויסוקי התארסה ללאפ צ'י צ'ו, מעצב תאורה תיאטרלי, בפונט דה לה טורנל בפריז. הם התחתנו בבוסטון ב-10 באוקטובר 2015.

## פרסים ומועמדויות

## קישורים חיצוניים

## הערות שוליים

קטגוריה:בוגרות בית הספר לאמנויות על שם טיש באוניברסיטת ניו יורק
קטגוריה:זוכי פרס אובי
קטגוריה:שחקניות תיאטרון אמריקאיות
קטגוריה:אמריקאיות שנולדו ב-1971
מלאיה דרו

**מלאיה ריברה דרו** (באנגלית: **Malaya Rivera Drew**; נולדה ב-6 בפברואר 1987) היא שחקנית במה, קולנוע וטלוויזיה אמריקאית. דרו ידועה בעיקר בזכות תפקידה כאדל צ'נינג בסדרת הטלוויזיה "ישנן בנות" (2008), ובתפקידה כקייטי אלווארו ב-*[[ER (סדרת טלוויזיה)|ER]]* של  (2006–2007). היו לה תפקידים חוזרים ב"הפמליה" (2005), "לאס וגאס" (2006–2007), "אימה אמריקאית" (2011), "המקוריים" (2013),  (2019) ו"צרות טובות" (2021–2022), כמו גם תפקידים בולטים על הבמה ובקולנוע. היא השתתפה בסרטים עצמאיים רבים, כמו גם גילמה את גבריאלה פורסטר בסרט "שלושה שלטים מחוץ לאבינג, מיזורי" שהועמד לפרס אוסקר בשנת 2016. היא גם משתתפת בפודקאסט "The Don" של I Heart Radio.

## ראשית חייה
דרו נולדה בוושינגטון די. סי. ולמדה בתיכון וודרו וילסון (וושינגטון די. סי.) . יש לה שני אחים והוריה עורכי דין.

היא למדה במידלברי קולג' והעמיקה בספרות אנגלית וספרדית. לאחר שסיימה את לימודיה בקולג', היא עברה ללונדון ועשתה השתלמות באקדמיה למוזיקה ולאמנויות הדרמה של לונדון. היא עזבה את בית הספר בקדנציה מוקדמת כאשר לוהקה לבכורה העולמית של הסרט "המרחק מכאן" של ניל לביוט בבימויו של דייוויד לוו בתיאטרון אלמיידה.

## קריירה
היא השתתפה בתוכניות טלוויזיה כולל "חוק וסדר: מדור מיוחד" ו-"". ב-*CSI* היא גילמה דמות שנקראה במקור קולין מיטשל אך לאחר שהמפיקים ליהקו את דרו, הם שינו את שם הדמות לקולין מנדוזה, כדי לשקף את המורשת המעורבת של דרו. היא גם שיחקה את אנג'ליקה סנדובל ב-*The Inside* עם פיטר קויוטי ורייצ'ל ניקולס, של רשת פוקס. בשנת 2005 היא חזרה לשחק בסדרה "הפמליה" ובשנים 2006–2007 היא שיחקה ב"לאס וגאס". בעת שעדיין שיחקה בסדרה, היא גילמה את הסטודנטית החדשה לרפואה קייטי אלווארו ב-*[[ER (סדרת טלוויזיה)|ER]]*. אלווארו עושה את ההתמחות שלה במיון ויש לה רומן עם רופא אחר, בגילומו של שיין וסט. היא הייתה ב-*ER* בעונות 13 ו-14.

ב-2008 היא גילמה את אדל צ'נינג בעונה החמישית "ישנן בנות", דמות שעוצבה על פי איב הרינגטון בסרט "הכל אודות חוה" (1950), בכיכובה של בט דייוויס. ב-2010 היא גילמה את מיה שרמן בפיילוט *True Blue* עבור CBS. ב-2011 היא חזרה כבלשית באריוס בסדרת האנתולוגיה "אימה אמריקאית" לצד ג'סיקה לאנג. בשנת 2013, היא לוהקה לתפקיד המכשפה ג'יין-אן דוורו שנחשבת לקדושה מעונה בפיילוט, "המקוריים", ספין-אוף מסדרה אחרת של CW, "יומני הערפד"*.* היא הופיעה לראשונה בתור ג'יין-אן בסדרה ולאחר מכן המשיכה בתפקיד בסדרה "המקוריים".

ב-2014 היא גילמה את נירה בפיילוט *Galyntine* עם פיטר פונדה, לורה הרייר וסטרלינג ק בראון. הפיילוט לא המשיך לסדרה. בשנת 2019 היא חזרה בתור איליאנה בעונה השלישית של *Mayans MC*, לאחר שנבחנה לתפקיד הן באנגלית והן בספרדית. ב-2021 היא לוהקה לעונה השלישית של "צרות טובות" בתור לוסיה מוראלס, כשגילמה חברת מועצת עיר שנמצאת במשולש אהבה עם מאליקה. בהמשך לכך, נודע שהיא ממשיכה לעונה הרביעית.

לצד עבודתה בטלוויזיה, היא השתתפה בסרטים עצמאיים רבים. היא גילמה את גבריאלה פורסטר בסרט "שלושה שלטים מחוץ לאבינג, מיזורי", שעליו הוכרה בפרס גילדת שחקני המסך על הופעה יוצאת מן הכלל של אנסמבל בסרט קולנוע. היא גם השתתפה בפודקאסט "The Don" של I Heart Radio. העונה הראשונה שודרה ב-2021 ושתי עונות נוספות הוזמנו בהתאמה.

## חיים אישיים
דרו נשואה לתסריטאי דייוויד קלין. השניים גרים בלוס אנג'לס.

## קישורים חיצוניים

## הערות שוליים

קטגוריה:נשים אמריקאיות במאה ה-21
קטגוריה:בוגרי מידלברי קולג'
קטגוריה:שחקניות תיאטרון אמריקאיות
קטגוריה:בוגרות האקדמיה למוזיקה ולאמנויות הדרמה של לונדון
קטגוריה:אמריקאיות שנולדו ב-1985